CELEX: 62018TN0214
Language: hr
Date: 2018-03-27 00:00:00
Title: Predmet T-214/18: Tužba podnesena 27. ožujka 2018. – Briois protiv Parlamenta

201806010111915512018/C 211/312142018TC21120180618HR01HRINFO_JUDICIAL20180327242521Predmet T-214/18: Tužba podnesena 27. ožujka 2018. – Briois protiv Parlamenta
 ---documentbreak--- C2112018HR2410120180327HR0031241252Tužba podnesena 27. ožujka 2018. – Briois protiv Parlamenta
   (Predmet T-214/18)2018/C 211/31Jezik postupka: francuski
      Stranke
   
   
      Tužitelj: Steeve Briois (Hénin-Beaumont, Francuska) (zastupnik: F. Wagner, odvjetnik)
   
      Tuženik: Europski parlament
   
      Tužbeni zahtjev
   
   Tužitelj od Općeg suda zahtijeva da:
   
            —
         
         
            poništi odluku Europskog parlamenta od 6. veljače 2018. o zahtjevu za ukidanje imuniteta Steeveu Brioisu 2017/2221(IMM) koja se odnosi na usvajanje izvješća Odbora za pravna pitanja A8-0011/2018;
         
      
            —
         
         
            naloži Europskom parlamentu da Steeveu Brioisu isplati iznos od 35000 eura na ime naknade neimovinske štete koju je pretrpio,
         
      
            —
         
         
            naloži Europskom parlamentu da Steeveu Brioisu isplati iznos od 5000 eura na ime troškova čiju je naknadu moguće tražiti;
         
      
            —
         
         
            naloži Europskom parlamentu snošenje ukupnih troškova postupka.
         
      
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
            1.
         
         
            Prvi tužbeni razlog temelji se na povredi članka 8. Protokola 7. o povlasticama i imunitetima Europske unije (u daljnjem tekstu: Protokol) s obzirom na to da izjava S. Brioisa koja je potaknula kaznene progone u državi članici iz koje potječe predstavlja mišljenje izraženo pri obnašanju njegovih parlamentarnih dužnosti u smislu navedene odredbe.
         
      
            2.
         
         
            Drugi tužbeni razlog temelji se na povredi članka 9. Protokola, jer je Parlament povrijedio i tekst i smisao te odredbe kada je usvojio odluku da S. Brioisu ukine imunitet te je potonju učinio ništavom.
         
      
            3.
         
         
            Treći tužbeni razlog temelji se na povredi načela jednakog postupanja i dobre uprave.
            Kao prvo, tužitelj smatra da je Parlament prema njemu povrijedio načelo jednakog postupanja u odnosu na zastupnike koji se nalaze u situacijama koje su, ako ne istovjetne, onda barem usporedive, te je potonji slijedom toga također povrijedio načelo dobre uprave koje pretpostavlja obvezu svake nadležne institucije da pažljivo i nepristrano ispita sve relevantne elemente slučaja.
            Kao drugo, tužitelj smatra skup indicija omogućuje zaključak o očitom slučaju fumus persecutionis u odnosu na njega.
         
      
            4.
         
         
            Četvrti tužbeni razlog temelji se na povredi prava obrane s obzirom na to da tužiteljeva prava i načelo kontradiktornosti nisu bili dostatno osigurani njegovim saslušanjem pred Odborom za pravna pitanja. Tužitelj također tvrdi da činjenica da nije bio pozvan izjasniti se o ukidanju njegovog imuniteta pred plenarnom sjednicom ne samo da je protivna općim načelima prava nego je također u proturječju sa zdravim razumom i uobičajenom parlamentarnom praksom.